Krajevna skupnost

Leskovec pri Krškem

**ZAPISNIK**

**14. redne seje sveta KS Leskovec pri Krškem,**

Ki je bila v ponedeljek, 4. decembra 2017 ob 18. uri v sejni sobi GD v Veliki vasi

Predlagani dnevni red:

1. Ugotovitev sklepčnosti in sprejem dnevnega reda;
2. Potrditev zapisnika 13. redne seje;
3. Imenovanje popisne komisije za leto 2017;
4. Okvirni sporazum 2017-2018;
5. Zaključek leta 2017;
6. Obvestila, pobude in predlogi svetnikov ter krajanov;
7. Razno.

Prisotni so bili: pred. Olovec Jože, Antolič Dragotin, Arh Damjan, Arh Stanislav, Kerin Alojz, Kerin Tatjana, Kranjčevič Aleš, Kranjčevič Ivan, Lekše Mitja, Logar Roman, Mlakar Branko, Salmič Janez in strokovna sodelavka Aleksandra Brodnik.

Odsotni so bili: Arh Borut in Mežič Bojan.

**Ad. 1**

**Ugotovitev sklepčnosti**

Predsednik sveta KS Leskovec pri Krškem je ugotovil, da je seja sklepčna, prisotnih je 12 svetnikov od 14-ih.

Po ugotovljeni sklepčnosti in sprejetju dnevnega reda je predsednik začel z vodenjem seje.

**Ad. 2**

**Potrditev zapisnika 13. redne seje**

Predsednik je svetnike pozval, da podajo pripombe in dopolnitve na zapisnik 13. redne seje. Svetniki na zapisnik niso imeli pripomb.

Predsednik sveta je zapisnik podal na glasovanje in predlagal naslednji sklep:

**Sklep:**

**Zapisnik 13. redne seje se sprejme v predlagani obliki.**

Prisotnih 12 svetnikov.

Glasovanje:

ZA: 12, PROTI: 0, NI GLASOVALO: 0

Predlagani sklep je bil soglasno sprejet.

**Ad. 3**

**Imenovanje popisne komisije**

V popisno komisijo so predlagani:

|  |  |  |
| --- | --- | --- |
|  | Kerin Tatjana | predsednica |
| 1.
 | Kerin Alojz | član |
|  | Kranjčevič Aleš | član |

Naloge predsednika komisije so:

* določitev nalog za pripravo sredstev za popis,
* skrbi za nemoten potek vseh delov popisa v skladu s terminskim planom,
* skrbi, da popisna komisija pravočasno pridobi popisne liste, odda končno poročilo o popisu ter ga posreduje na oddelek za javne finance in proračun Občine Krško.

Popisna komisija je dolžna popisati sledeče:

* neopredmetena dolgoročna sredstva,
* opredmetena osnovna sredstva,
* zaloge,
* gotovino v blagajni,
* denarna sredstva na računih,
* terjatve in obveznosti,
* izvenbilančno evidenco.

**Sklep 5/1**

**Svet Krajevne skupnosti Leskovec sprejme sklep, da se imenuje v popisno komisijo predsednico Kerin Tatjano, člana Kerin Alojz in Kranjčevič Aleš.**

Prisotnih 12 svetnikov.

Glasovanje:

ZA: 12, PROTI: 0, NI GLASOVALO: 0

Predlagani sklep je bil soglasno sprejet.

**Ad. 4**

**Okvirni sporazum 2017-2018**

Predsednik sveta je v uvodu pozdravil go. Natalijo Geršak iz Občine Krško, ki nam bom podrobneje predstavila javna naročila in postopke javnega naročanja. Nato pa nadaljeval z obrazložitvijo.

Kot ste že seznanjeni je Občina Krško v letu 2017 uvedla spremembe pri izvajanju javnih naročil (okvirni sporazum, 8 izvajalcev, e-portal, …). Žal pa je ta ideja, ki naj bi znižala cene storitev prinesla ravno nasprotne učinke, in sicer v obliki višjih cen, ki bistveno prisegajo dosegljive tržne cene.

Posledica izvedbe postopka je tudi monopol, ki ga imajo izbrani ponudniki (do leta 2019 se ne more vključiti dodaten izvajalec), kar ima seveda za posledico že preje omenjeno. Da zadeve niso povsem urejene, je razvidno iz do sedaj prispelih ponudb. Če primerjamo postavke v ponudbah ugotovimo izredno velika odstopanja med ponudniki za ista dela na isti lokaciji (tudi za 300 in več procentov).

Žal pa ugotovimo isto anomalijo pri istem ponudniku za ista dela na primerljivih lokacijah. Tako pri enem ponudniku cena raste, pri drugem pa pada v nasprotni smeri. Zaradi navedenega gradbeni odbor ni sprejel nobene prispele ponudbe za izvedbo del v Gorenji vasi, Ivandolu, Libelju in Volovniku.

Razlogi za zavrnitev ponudb so naslednji:

* cene bistveno presegajo dosegljive tržne cene pri primerljivih izvajalcih
* cene po posameznih postavkah bistveno odstopajo in pod vprašaj postavljajo njihovo verodostojnost
* obstaja možnost, da so ponudbe, ki smo jih prejeli, medsebojno usklajene

Kot dodatno zanimivost pa velja omeniti tudi dejstvo, da kljub velikim odstopanjem cen po posameznih postavkah, so končne cene primerljive in v okviru normalnih odstopanj, kar meče še dodatno čudno luč na postopek.

Zaradi navedenega nimamo druge izbire (naša sredstva so omejena) kot to, da začnemo postopek izstopa iz okvirnega sporazuma. V nasprotnem primeru bomo za isti obseg in kvaliteto del porabili bistveno več sredstev in posledično izvedli manj del.

Okvirni sporazum je stopil v veljavo 21. 6. 2017. KS Leskovec je kot prva pristopila k izvajanju javnih naročil po tem sporazumu in sicer nekje okoli 15. 7. 2017. Žal pa danes ugotavljam, da ni prinesel načrtovanih ciljev, ampak je celo blokiral naše delo in tako smo posledično izgubili celo leto. Zato predlagam, da izstopimo iz sporazuma in v letu 2018 nadoknadimo zamujeno iz leta 2017.

Sam sporazum obravnava možnost izstopa v 16. in 17. členu (stran 10 in 11), na sami seji pa bodo podani postopki in pravni pogledi, katere moramo upoštevati pri izstopu iz okvirnega sporazuma.

Pa še to. Samo zadeva v Libelju, Gorenji vasi in Volovniku znaša razlika vrednosti del 13.000,00 €, kar pomeni skoraj 25% letnega proračuna krajevne skupnosti ali več kot tretjino (35%) sredstev, ki jih na leto namenimo za vzdrževanje, investicije, urejanje naselij in košnjo (cca 37.000,00 €).

Gospa Natalija Geršak je povedala, da mora občina javna naročila voditi kot celoto z vsemi KS-i, kar pa skupaj znaša 1.800.000,00 € in s tem presegamo 40.000,00 € vrednosti za gradnje. Povedala je tudi, da je potrebno pisno izstopiti iz okvirnega sporazuma, nadaljnje zbiranje ponudb pa mora iti po istem postopku na e-portal. Izvajalci morajo imeti vso potrebno dokumentacijo in poravnane stroške. Postopek javnega naročanja traja 30 dni do izbire ponudnika.

G. Mlakar Branko predlaga, da bi odločitev o javnem naročanju sprejeli še v tem letu.

**Ad. 5**

**Zaključek leta 2017**

Predsednik je svetnike seznanil, da bo 26. 12. 2017 na Štefanovo organiziran pohod, kjer bo tudi majhna pogostitev (kranjske klobase v vrednosti cca 120,00 €), povabi se tudi druge krajevne skupnosti (Gora, Senuše, Veliki Trn, …).

27. 12. 2017 pa bi organizirali zaključek s predstavo (komedija) Kulturnega društva (300,00 €), Aktivn kmečkih žena (200,00 €) in Društvo ljubiteljev suhomesnatih dobrot (200,00 ) pa bi pripravili pogostitev. Prireditev bo v Osnovni šoli Leskovec pri Krškem.

**Ad. 6**

**Obvestila, pobude in predlogi svetnikov ter krajanov**

Predsednik je svetnike seznanil, da smo iz Občine Krško prejeli dopis, kjer nas obveščajo, da rešujejo ureditev križišča v Venišah, kjer sta mejaša Možgan Rudi in Rabzelj Alojz. Z obema lastnikoma skuša Občina Krško urediti lastniška razmerja in skleniti menjalne pogodbe. Zato nas prosijo za mnenje glede sklenitve menjalne pogodbe z Rabzelj Alojzem oziroma za mnenje o ločenem reševanju postopka sklenitve pogodb z Možgan Rudijem in Rabzelj Alojzem. Prav tako nas ponovno prosijo za izdajo mnenja k ukinitvi javnega dobra na zemljišču parc.št. 1242/32 k.o. Leskovec in odtujitvi oziroma menjavi zemljišča.

**Sklep:**

**Svet KS Leskovec se strinja z reševanjem tega problema in s tem podaja pozitivno mnenje glede sklenitve pogodbe Rabzelj.**

Prisotnih 12 svetnikov.

Glasovanje:

ZA: 12, PROTI: 0, NI GLASOVALO: 0

Predlagani sklep je bil soglasno sprejet.

Predsednik je svetnike seznanil, da je g. Žarn Edi poslal dopis, da je potrebno preplastiti cestišče v Nemški Gori. Cesta ni v pristojnosti krajevne skupnosti, zato se vloga poda v reševanje Občini Krško.

Prav tako je predsednik svetnike seznanil, da je g. Jože Žarn predlagal preplastitev v Veliki vasi (Matinov trg), saj so razpoke na asfaltu, dopis pa je poslan tudi g. Matjažu Pircu na Občino Krško.

Svetniki so obvestili, da je pri Gasilskem domu Leskovec, kjer je postavljen EKO otok pravo smetišče in da je potrebno glede tega nekaj urediti, saj kvari zgled krajevne skupnosti.

Predsednik je predlagal, da bi letos naredili tudi pogostitev za svetnike in sicer okoli 20. decembra 2017.

Predsednik se je zahvalil svetnikom za sodelovanje ter končal sejo.

Seja je bila končana ob 18.50. uri

Zapisala:

Aleksandra Brodnik

Strokovna sodelavka VII/1 za KS

Predsednik sveta KS Leskovec pri Krškem

Olovec Jože

Leskovec pri Krškem, 12. 12. 2017